Source: http://hunvaldblog.blog.hu/?token=e7860f9b391cf2dd4fd62e6f4665ed81
Timestamp: 2018-06-23 16:09:27+00:00

Document:
A cím egy kissé becsapós, bocs, de nem, most egyáltalán nem kedvenc Szilárdunkról, a Némehtről lesz szó – aki jelenleg honvédelmi miniszterhelyettes, és épp most támasztja fel a magyar haditengerészetet – hanem a gránitba vésett, megmásíthatatlan és örök alaptörvényünkről. Melyet hetedszer is meg kíván farigcsálni a miniszterek elnöke, aki ezt ma reggel, a szokásos pénteki rádiós igehirdetése interjúja végén jelentette be a Kossuth rádióban.
Azaz, szeptembertől indul az alaptörvény felülvizsgálata, ami Orbán szerint egy-másfél évig is tarthat. A most a parlament előtt lévő alkotmánymódosítási javaslatról – melyet 2016-ban nem tudták elfogadtatni – meg azt mondta: ez csak egy kisebb változtatás, me- lyet az ország biztonsága érdekében (gondolom, ehhez kell a haditengerészeti Szilárd) meg kell tenni. És ugye amit meg kell tenni, azt meg kell tenni...
Hét év alatt hetedszer módosítják azt a bizonyos gránitszilárdságút. De a 77 magyar népmese történetei többnyire happy end-del végződnek: boldogan éltek, míg meg nem haltak. (Dr. Sándor Zsuzsa: A hetedik)
Szeptembertől aztán ennél egy jóval nagyobb, átfogó felülvizsgálat várható: “Ősszel meg szeretnénk indítani egy alkotmányrevíziót” – mondta. És jöhet a 8. alaptörvény-módosítás is, elképzelhető, hogy 2019 májusában összevont EP- és önkormányzati választás lesz, erről meg a Zoom.hu ír részletesen.
A portál azt is megnézte, ki járna jól ezzel az utóbbi módosítással. Mi biztosan, egy év múlva ilyenkor már fellélegezhetne Erzsébetváros, és az országgyűlési választás ered- ményét megismételve az önkormányzatból is elhajthatja a fideszeseket.
P.s.: A választásról jut eszembe: mint az nemrég kiderül, áprilisban az önkormányzat fizette Bajkai István kampányzáró énekes-, táncos-komikus Fásy-féle kampányzáróját a Klauzál téren. Miközben a Parlament honlapján nyilvánosságra hozott képviselői va- gyonnyilatkozat szerint Bajkai ügyvédként tavaly 72,65 millió forint bevételhez jutott; egy budapesti családi és egy V. kerületi társasházi lakás résztulajdonosa, ezen kívül van több erdője, földje is. Számláján 68,5 millió forint van és 96 millió egyéb pénzkövetelést tün- tetett fel, nemesfémben 12 milliója van. Aranyember. Tényleg.
„Az Indextől vannak? Sok sikert kívánok a munkájukhoz!”
Bajkai István, közpénzen kampányoló Orbán-ügyvéd
Olvasom, hogy a legutóbbi testületin egy interpelláció nyomán szóba került, hogy miért költött az önkormányzat három és fél millió forintot az országgyűlési választás előtt egy nappal egy olyan rendezvényre, amelyen Erzsébetváros akkori alpolgármestere, Bajkai István volt a „sztárvendég”. És bár az is megérne egy misét, hogy a szintén Fásy-kedvelő Vattamány Zsolt miképpen indokolta most ezt a meglepően bőkezű támogatást (itt azért elolvasható), az igazi poén, ahogy mindez „elintéződött”.
Ugyanis a rendezvény lebonyolításáról szóló, az Erzsébetvárosi Piacüzemeltetési Kft.-vel kötött szerződést alpolgármesterként maga Bajkai István írta alá. Azaz, Bajkai a megálla- podás szerint 3 millió 490 ezer forintos összegért a cég vállalja a rendezvény területének biztosítását, őrzését, takarítását, valamint a sörpadok, aggregátor beszerzését. Az Erzsé- betvárosi Piacüzemeltetési Kft. gondoskodott a szórólapokról és a plakátokról, valamint az egyéb felmerülő feladatok ellátásáról. Azt nem tudni, hogy a fellépők esetleges jutta- tásait miből fizették, a szerződésben ugyanis erre nem térnek ki külön – írja a Népszava.
Azaz, Bajkai alpolgármester gálánsan vett egy bulit Bajkai művész- és jelölt úrnak – köz- pénzből. Ez így annyira szép, nem?
P.s.: Az Orbán família megbízásokkal kitömött ügyvédje, Bajkai István ekkoriban nagyon elemében volt. A választásokhoz közeledve Teréz anyaként egyre inkább szükségét érez- te a rászorulók megsegítésének, előbb nevével címkézett ingyen tojást, majd tejet osztott ki, szóval nagyon elemében volt, kampányalamizsna osztásban igencsak jól teljesített. A választásban már nem annyira, azt elvesztette. De legalább színpadra léphetett…
470 millió forintért szerződött a miniszterelnökséggel 3 havi munkára az SBGK ügyvédi iroda, amelynek elnökségi tagja Bajkai István, Erzsébetváros fideszes alpolgármestere – írja a Hír TV a kormány.hu adatai alapján. Az Orbán família ügyvédje nem panaszkodhat, kib@szottul jól él a közbeszerzésekből. Hála a jóistennek, nem csak ügyvédi irodája van neki, de közbeszerzési tanácsadó cége is szárnyal a közpénzes tendereken. Emellett a kampányalamizsna osztás nagymestere is ő, a tojás-tej-sonka tengelyen igen jól telje- sített. Pfejj. (K. Szalonna)
Felmentették a 7 éve húzódó, a Fidesz elszámoltatásának egyik szimbolikus ügyének, az ú.n. „kémper” vádlottjait. A Kúria tegnap elutasította a Legfőbb Ügyészség felülvizsgálati indítványát a kémkedéssel vádolt volt titkosszolgálati vezetők ügyében, azaz, így jogerős maradt a korábbi felmentő rendelkezés.
Az ügyészség a Gyurcsány-kormány idején történtek miatt 2011-ben kémkedés és más bűncselekmények miatt vádat emelt Szilvásy György volt titkosszolgálati miniszter, Ga- lambos Lajos és Laborcz Sándor, a Nemzetbiztonsági Hivatal (NBH) egykori főigazgatói és egy magánszemély ellen. Tavaly ősszel a Fővárosi Ítélőtábla jogerősen felmentette a vádlottakat, ez ellen nyújtott be az ügyészség felülvizsgálati indítványt.
Most az első és másodfokot követően a Kúria is kimondta, hogy nem történt kémkedés. Erről tegnap Sebes Péter is beszélt az ATV Egyenes Beszéd című műsorában, Szilvásy György pedig az ítélet után azt nyilatkozta: reméli ezzel véget ér a hajtóvadászat. A Legfőbb Ügyészség azonban képtelen tudomásul venni, hogy hiába van megint kéthar- maduk a parlamentben, a Kúria nem úgy táncol, ahogy ők szeretnék. Ez jól látszik a most kiadott nyilatkozatukból:
Magyarország Ügyészsége tudomásul veszi a Kúria felülvizsgálati eljárásban hozott döntését az ún. kémügyben. A közvélemény hiteles tájékoztatása érdekében ugyanakkor célszerűnek tartaná az ország biztonságát nem érintő, minősített ügyiratok titkosságának a feloldását, és azok tartalmának nyilvánosság elé tárását. A Kúria határozatának írásba foglalását követően, az ügyészség haladéktalanul megteszi az erre vonatkozó kezdeményezését.
Csak kérdem: ezzel most "fenyegetik" a Kúriát?
P.s.: Érdekes, amikor 2011-ben a védőügyvéd kérte ugyanezt, akkor valahogy nagyon nem akarták az ügyiratok titkosságának a feloldását az ügyészek…
Tegnap délután nyújtották be az Országgyűlésnek a tovább szigorított Stop Sorost és az újabb alaptörvény-módosítást. „Ne mondja majd senki, hogy Bárándy Péter ügyvéd, korábbi igazságügy-miniszter nem szólt: elmondta, hogy mi van es mi lesz a magyar igazságszolgálta- tásban. (Soha életemben ilyen elegánsan indulatosnak senkit nem láttam...)” - via Rónai Egon
"Mindenkit megillet a nyugodt saját otthonhoz való jog." (Orbán Viktor)
Miként csütörtökön Gulyás Gergelytől – aki Lázár után immáron kancelláriaminiszterként funkcionál – élete első kormányinfóján megtudhattuk, módosítani kívánják a gyülekezési törvényt, mert „be kell fejezni a magánlakások előtti tüntetések időszakát”. Arra a kérdésre, hogy miképpen is kívánják ezt megvalósítani, az ifjú sztárjogász parádésan csak annyit válaszolt, hogy azt „majd a jogalkalmazók eldöntik”.
A szigorítás tervéről másnap már Orbán Viktor is beszélt a Kossuth Rádióban, szerinte "egy rendes országban a véleménynyilvánításnak megvan a helye, de nem tartozik hozzá a szabadsághoz, hogy az otthonában zargassanak egy politikust, vagy bárki mást”. Azaz, még a politikusoknak is joguk van a nyugodt otthonhoz. Meg az ő szomszédjaiknak is.
"Mindenhol lehet tüntetni, kivéve, ahol emberek laknak" – a szomszédokra mutogat a kormány az újabb korlátozáshoz. Látszólag a tüntetésektől pihenni sem tudó szomszédokat védené a kormány legújabb terve, valójában pontosan sejthető, hogy a politikusok magukat próbálják megvédeni a demonstrálóktól. (via HVG)
Gulyás Gergely egészen pontosan úgy fogalmazott, hogy „az emberek a jövőben is bárhol tüntethetnek, kivéve, ahol az a magánlakás sérthetetlenségét megzavarná.” Magyarul, ha ezt meglépik, akkor Budapesten nagyjából sehol nem lehet demonstrálni, tüntetni.
Azaz, korlátozni fogják a demokrácia egyik alappillérét, a gyülekezési jogot az "otthon védelme" címke alatt. Ha valahol politikus lakik, és még szomszédja is van, ott nem en- gedélyezik a demonstrációt. Az erről szóló módosítást a tervek szerint az alaptörvénybe is beleírnák; így például a jövőben Orbán Viktor vagy egy miniszter háza előtt nem lehet tüntetni – vagy csak megfelelő távolságra, amit majd a hatóság határoz meg. Szép, nem?
P.s.: Apropó, hamár magánlakás, otthon védelme, meg nyugodt saját otthonhoz való jog. Ha tényleg meglépik ezt, a "védelem" csak a Cinege utcára (meg ahol épp egy valamilyen politikus lakik) vonatkozik majd, vagy teszem azt Belső-Erzsébetvárosra is? Csak kérdem. Hamár.
„Tragikomikus, mint mindig, amikor jogállami nyelvre próbálják lefordítani az újabb autoriter lépéseket.” Salát Orsolya, az ELTE TÁTK emberi jogi és politikatudományi tanszék oktatója egyelőre nem látja túl koherensnek a szigorítás melletti kormányzati érvelést. Igaz, sze- rinte arra sincs nagy esély, hogy a későbbi – benyújtáskori – indoklás az lesz. Salát Orso- lya szerint ráadásul Gulyás Gergely és Orbán Viktor mintha nem is ugyanazt mondanák: míg a Miniszterelnökség vezetőjének kijelentése: „majd a jogalkalmazók eldöntik” – a rendőrség és a bíróság feltehetően az arányosságot is figyelembe vevő mérlegelésére utalt (feltételezve persze, hogy lesznek bíróságok – de Salát Orsolya szerint nem lesznek, mert várhatóan az új közigazgatási bíróságok fognak ebben dönteni), addig a „generális elvről” beszélő Orbán Viktor szavaiból egy előzetes biankó tilalom olvasható ki. (via HVG)
2018. május 24. - HunvaldBlog
Tegnap Kálmán Olga Egyenesen című műsorában két közismert jogász – dr. Sándor Zsuzsa és Szepesházi Péter bíró – volt a vendég. A beszélgetés során – több más mellett – szó esett a bíróságok függetlenségét követelő petícióról is, melyet Dr. Bárándy Péter és Dr. Magyar György ügyvédek tettek közzé. Itt olvasható a felhívást, aztán olvasás után mindenki döntse el, hogy miként is vélekedik minderről.
Emlékezetes, hogy „a Kúria intellektuálisan nem nőtt fel a feladatához” – kommentálták nem is olyan rég kormányzati körök a legfőbb bírói fórum egy, a parlamenti választással (lásd.: levélszavazatok) kapcsolatos döntését. Orbán Viktor egyenesen úgy fogalmazott: a Kúria beavatkozott a választásba, mert döntésével mandátumot vett el a kormánypárttól. Most számos jogász – köztük egykori miniszter és államtitkárok, volt alkotmányjogászok, egy volt ombudsman és több ügyvéd – szerint ez tűrhetetlen.
A kormánynak nem dolga, hogy konkrét bírói döntéseket kommentáljon. Még kevésbé dolga, hogy minősítse a Kúria választással kapcsolatos döntését. A bírák a hatályos jogszabályok alapján, illetve a saját belső meggyőződésük szerint mondják ki ítéleteiket. Ez a bírói függetlenség lényege, amit senki sem vonhat kétségbe. Egy-egy ítéletről természetesen lehet vitatkozni, de elfogad- hatatlan az, hogy a végrehajtó hatalom szereplői állítják egy bírói fórumról, hogy az intellektuálisan nem nőtt fel a feladatához. Ez alapvetően ellentétes a jogállamisággal.
Mint arról többször írtunk már, az egész Fidesz kontra bíróság vitát tágabb kontextusban érdemes értelmezni, nem kifejezetten erre a döntésre kell koncentrálni. Régóta beszélik fideszes körökben, hogy Orbán változtatni akar a bírósági rendszeren. A Kúria éles kritikája ezt a reformot készítheti elő. (via Index)
Dr. Sándor Zsuzsa saját blogján részletesen is kifejtette cseppet sem hízelgő véleményét minderről és még pár ide kapcsolódó dologról, a poszt itt olvasható: Autonóm igazság- szolgáltatás.
Semmit a világon nem vettek el a Fidesztől, csak a jogerős, az állampárt által sem megkérdőjelezett jogértelmezést követték. Pont. Azaz bocsánat, nem pont, éppen ez a tragédia ebben. Hogy miután Orbán frontálisan a bíróságot támadja egy az NVI/NVB jogértelmezését érintő kérdésben, sajnos borítékolható, hogy ez csupán az előjátéka az egész bírósági rendszer átalakításának, beleértve a személyi összetételt is. Bár Gulyás egy minapi interjúban tagadta, hogy ilyesmire készülnének, ebből lehet tudni, hogy tuti megcsinálják. (via K. Szalonna)
kálmán olga jogállam petíció magyar györgy kúria bárándy péter sándor zsuzsa szepesházi péter

References: Kúria 
 Kúria 
 Kúria 
 Kúria 
 Kúria 
 bíróság 
 Kúria 
 Kúria 
 Kúria 
 bíróság 
 Kúria 
 kúria